
BIRŠTONO SAVIVALDYBĖS KONTROLĖS IR AUDITO TARNYBA
Aiškinamasis raštas

prie 2016 m. finansinių ataskaitų

I.  Bendroji dalis


1. Birštono savivaldybės Kontrolės ir audito tarnyba yra viešasis juridinis asmuo, turintis antspaudą su Lietuvos valstybės herbu ir savo pavadinimu. Buveinės adresas: Jaunimo g. 2, Birštonas, Lietuvos Respublika. Įstaigos kodas 188644330.


2. Kontrolės ir audito tarnyba yra biudžetinė įstaiga, finansuojama iš Birštono savivaldybės biudžeto.

3. Kontrolės ir audito tarnyba ataskaitinio laikotarpio pabaigoje neturi kontroliuojamų, asocijuotų ir kitų subjektų. Informacija pagal 6-ojo VSAFAS ,,Finansinių ataskaitų aiškinamasis raštas“ 1 priede nurodyta privaloma forma pateikiama neužpildyta.

4. Birštono savivaldybės Kontrolės ir audito tarnybos vidutinis darbuotojų skaičius - 1.


5. Kontrolės ir audito tarnyba vykdo nuostatuose nustatytas funkcijas.


6. Kontrolės ir audito tarnybos finansinės ataskaitos teikiamos už pilnus 2016 biudžetinius metus.


7. Finansinėse ataskaitose pateikiami duomenys išreikšti Lietuvos respublikos piniginiais vienetais – Eurais ir centais.

II. Apskaitos politika

8. Kontrolės ir audito tarnybos parengtos finansinės ataskaitos atitinka VSAFAS, kaip tai nustatyta Viešojo sektoriaus atskaitomybės įstatymo 21 straipsnio 6 dalyje.


9. Kontrolės ir audito tarnyba vadovaujasi parengta ir patvirtinta savivaldybės administracijos direktoriaus apskaitos politika, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, Kontrolės ir audito tarnyba vadovaujasi bendraisiais apskaitos principais, nustatytais 1-ajame VSAFAS ,,Finansinių ataskaitų rinkinio pateikimas“.
10. 2016 m. finansinės ataskaitos parengtos ūkinių operacijų ir įvykių apskaitai taikant kaupimo principą, vadovaujantis VSAFAS reikalavimais. 2016 m. metinių finansinių ataskaitų rinkinyje pateikiami praėjusio ataskaitinio laikotarpio sąskaitų likučiai.

III. Minimalios apskaitos politikos nuostatos

                  Nematerialusis turtas

11. Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus. Nematerialusis turtas pirminio pripažinimo metu apskaitoje yra registruojamas įsigijimo savikaina. Nematerialiojo turto naudingo tarnavimo laikas ir amortizacijos normatyvai nustatyti ir patvirtinti savivaldybės administracijos direktoriaus 2014 m. vasario 26 d. įsakymu Nr.AV-063.
Ilgalaikis materialusis turtas

12. Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Ilgalaikis materialusis turtas pagal pobūdį skirstomas į pagrindines grupes, nustatytas VSAFAS. Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal konkrečius materialiojo turto nusidėvėjimo normatyvus, patvirtintus savivaldybės administracijos direktoriaus 2014 m. vasario 26 d. įsakymu Nr.AV-063.
Atsargos

13. Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo ar pasigaminimo savikaina ar grynąja galimo realizavimo verte, atsižvelgiant į tai, kuri iš jų mažesnė.


14. Apskaičiuodama atsargų, sunaudotų teikiant paslaugas, ar parduotų atsargų savikainą Kontrolės ir audito tarnyba taiko konkrečių kainų būdą.


15. Prie atsargų priskiriamas neatiduotas naudoti ūkinis inventorius. Atiduoto naudoti ūkinio inventoriaus vertė iš karto įtraukiama į sąnaudas.

16. Naudojamo inventoriaus kiekinė ir vertinė apskaita kontrolės tikslais tvarkoma nebalansinėse sąskaitose.
    

Finansavimo sumos
17. Finansavimo sumos pripažįstamos, kai atitinka 20-ajame VSAFAS ,,Finansavimo sumos“ nustatytus kriterijus.

18. Finansavimo sumos – Kontrolės ir audito tarnyba iš savivaldybės biudžeto gautini pinigai arba kitas turtas, skirtas Kontrolės ir audito tarnybos nuostatuose nustatytiems tikslams pasiekti ir funkcijoms atlikti bei vykdomoms programoms įgyvendinti. Finansavimo sumos apima ir Kontrolės ir audito tarnybos gautus arba gautinus pinigus, ir kitą turtą pavedimams vykdyti, kitas lėšas išlaidoms dengti ir kaip paramą gautą turtą.

19. Finansavimo sumos pagal paskirtį skirstomos į: finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.

20. Finansavimo sumos nepiniginiam turtui įsigyti apima ir nemokamai gautą arba už simbolinį atlygį įsigytą nepiniginį turtą.

21. Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis išlaidoms kompensuoti, yra laikomos visos likusios finansavimo sumos, kurios nepriskriamos nepiniginiam turtui įsigyti.

22. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

Segmentai

23. Veiklos segmentas pagal valstybės funkciją – veiklos dalis, apimanti vienos valstybės funkcijos atlikimą. Sąnaudos ir pinigų srautai prie veiklos segmentų priskiriami pagal tai, kokioms valstybės funkcijoms vykdyti skiriami ir naudojami ištekliai. Prie tam tikro segmento priskirtas sąnaudas sudaro sumos, kurios tiesiogiai priskiriamos prie segmento.

Sąnaudos

24. Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant pinigų išleidimo laiką. Tai atvejais, kai per ataskaitinį laikotarpį padarytų išlaidų neįmanoma tiesiogiai susieti su tam tikrų pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį kada buvo patirtos. Sąnaudų dydis įvertinamas sumokėta arba mokėtina pinigų arba jų ekvivalentų suma. Veiklos rezultatų ataskaitoje sąnaudos grupuojamos pagal tai, kokią veiklą vykdant jos buvo padarytos. Sąnaudų grupės pagal veiklos rūšis: pagrindinės veiklos, kitos veiklos sąnaudos ir finansinės ir investicinės veiklos sąnaudos. Sąnaudų grupavimas nepriklauso nuo to, iš kokių finansavimo šaltinų ar kokių pajamų jos apmokamos.


AIŠKINAMOJO RAŠTO PASTABOS 

                                           Nematerialusis turtas

25. Kontrolės ir audito tarnyba nematerialiojo turto neturi, todėl  13-ojo VSAFAS 1 priedas nepridedamas.
Ilgalaikis materialusis turtas

26. Informacija apie ilgalaikio materialiojo turto balansinės vertės IMT grupes pasikeitimą per ataskaitinį laikotarpį pateikta pagal 12-ojo standarto 1 priede nustatytą formą.


27. Valstybei nuosavybės teise priklausančio, savivaldybės patikėjimo teise valdomo ilgalaikio materialiojo turto neturi.


28. Turto, kuris yra visiškai nudėvėtas, tačiau vis dar naudojamas veikloje neturi.

29. Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija nėra.

30. Turto, kuris laikinai nenaudojamas veikloje, nėra.


31. Ilgalaikio materialiojo turto grupių naudingo tarnavimo laikas: 

Pastatai iki 140 metų;

Infrastruktūros ir kiti statiniai iki 60 metų;

Mašinos ir įrengimai iki 15 metų;

Transporto priemonės 7 metai;

Baldai ir biuro įranga iki 7 metų;

Kitas ilgalaikis materialus turtas iki 30 metų.

32. Biologinis turto ir mineralinių išteklių nėra. 
33. Turto perduoto Turto bankui nėra.
Atsargos
34. Informacija apie  atsargų įsigijimo vertę pagal atsargų grupes pateikta pagal 8-ojo standarto 1 priede nustatytą formą. 2016-12-31 dienai atsargų likučio nėra.
35. Aplinkybių ir ūkinių įvykių, dėl kurių sumažinta ar atkurta atsargų vertė nebuvo.

36. Atsargų laikomų pagal trečiuosius asmenis nėra.

37. Strateginių ir neliečiamų atsargų nebuvo.

Finansinis turtas
38. Informacija apie per vienerius metus gautinas sumas pagal 17-ojo standarto 7  priede nustatytą formą. 

Finansavimo sumos

39. Informacija apie finansavimo sumas pagal šaltinį, tikslinę paskirtį ir jų pokyčius per ataskaitinį laikotarpį pateikta pagal reikalavimus nustatytus 20-ajame VSAFAS.

40. Atidėjinių, neapibrėžtųjų įsipareigojimų, neapibrėžto turto ir poataskaitinų įvykių neturi.
Nuoma, finansinė nuoma ir kitos turto perdavimo sutartys


41. Kontrolės ir audito tarnyba finansinės nuomos sutarčių neturi, todėl 19-ojo VSAFAS 4, 5, 7, 8 priedų neteikia.
Finansiniai įsipareigojimai
  42. Kontrolės ir audito tarnyba neturi finansinių įsipareigojimų, todėl informacija pagal 17ąjį VSAFAS neteikiama.
 Pajamos

  43. Ataskaitinio laikotarpio pabaigoje pajamas sudarė pagrindinės veiklos pajamos (finansavimo pajamos) pateikta pagal 3-ojo VSAFAS 2 priede nustatytą formą.
Segmentai


44. Sąnaudos apskaitomos vadovaujantis VSAFAS. Ši informacija detaliai pateikiama pagal 25-ojo VSAFAS priede nustatytoje formoje pagal segmentus. 
Apskaitos skyriaus vedėja



Irena Čeikienė

